गोर्खा सैनिककै सवालमा विश्व स्तरमा गरिएको बलिदान र उनीहरूले भोगेका दु:खलाई राष्ट्रिय स्तरमा कसरी हेर्नेबारे आधारभूत सहमति छैन । गाउँ–समाजमा लाहुरे प्रथाले पारेको चौतर्फी प्रभावबारे अहिलेको पुस्ताले केही जान्न चाहे भने उच्च स्तरको कुनै संग्रहालय छैन । हाम्रा अधिकांश संग्रहालयमा कि त राजा–महाराजा, कि त ‘देवी–देउता’ विराजमान छन् । सर्वसाधारणको जीवनले खासै स्थान पाएको छैन । त्यसैले वर्तमानमा न्यायमूलक समाजको कल्पना गरिरहँदा नेपाली शासकको अनुत्तरदायी ऐतिहासिक चरित्रलाई बिर्सन सकिन्न ।
